**Tony Sund** (s. 4. elokuuta 1995 Pedersören kunta) on suomalainen jääkiekkopuolustaja, joka pelaa SM-liigajoukkue Helsingin IFK:ssa.

Ura
---

### Seuraura

Sund on IFK Lepplaxin kasvatti. Hän debytoi seuran miesten joukkueessa vain 16-vuotiaana III-divisioonassa kaudella 2011–2012. Kaudella 2012–2013 Sund oli nostamassa seuraa II-divisioonaan, mutta suurin osa hänen kaudestaan eteni kuitenkin Lepplaxin B-nuorissa. Kaudeksi 2013–2014 Sund siirtyi Muik Hockeyn II-divisioonajoukkueeseen. Hän eteni joukkueen kanssa aina Suomi-sarjan karsintoihin saakka, mutta Muik jäi kuitenkin ilman sarjanousua.

Kaudeksi 2015–2016 Sund siirtyi Vaasan Sportin A-nuoriin. Kaudella 2016–2017 hän jatkoi joukkueessa yli-ikäisenä, mutta kärsi alkukaudella myös loukkaantumisista. Tammikuun 2017 lopulla Sport lainasi Sundin toistaiseksi voimassa olevalla sopimuksella Mestis-joukkue Kokkolan Hermekseen, jossa hän pelasi neljä ottelua tehden yhden syöttöpisteen. Sund palasi ennen siirtotakarajaa Sportiin, jonka SM-liigajoukkueessa hän debytoi 28. helmikuuta 2017 Rauman Lukkoa vastaan. Sund merkittiin Sportin seitsemänneksi puolustajaksi. Hän sai ottelussa jääaikaa 6.46 minuuttia. Sund pelasi loppukauden joukkueen vahvuudessa ja jäi kuudessa pelaamassaan runkosarjaottelussa ilman tehopisteitä. Maaliskuussa 2017 hän teki Sportin kanssa 1+1-vuotisen jatkosopimuksen.

Varsinaisella SM-liigan tulokaskaudellaan 2017–2018 Sund teki 47 runkosarjaottelussa tehot 2+7=9. Hän teki liigauransa avausmaalin 23. syyskuuta 2017 vieraissa Tapparaa vastaan. Sund keräsi ottelussa myös kaksi syöttöpistettä. Tammikuussa 2018 Sport käytti hänen sopimuksessaan olleen option ja teki vuoden mittaisen jatkosopimuksen Sundin kanssa.

Kaudella 2018–2019 Sund teki läpimurtonsa SM-liigan huipulle ja oli Sportin tehokkain puolustaja tehoilla 8+27=35, joilla hän jakoi koko liigan puolustajien pistepörssin neljännen sijan HIFK:n Teemu Erosen kanssa. Sund oli myös Sportin ainoa kauden kaikki 60 runkosarjaottelua pelannut pelaaja. Joulukuussa 2018 hän teki kymmenessä ottelussa piste per peli-tahdilla tehot 3+7=10. Sund valittiin SM-liigan joulukuun kuukauden pelaajaksi.

Huhtikuussa 2019 Sund teki kaksivuotisen sopimuksen Turun Palloseuran kanssa. Toukokuussa NHL-varaamaton Sund teki kuitenkin vuoden mittaisen tulokassopimuksen San Jose Sharksin kanssa. Heinäkuun lopulla hän liittyi kuitenkin TPS:n harjoitusvahvuuteen Sharksin harjoitusleirille saakka, jonka päätteeksi Sund palasi odotetusti lainalle TPS:ään kaudeksi 2019–2020. Häneen kohdistui joukkueessa suuret odotukset, mutta Jatkoaika.com-verkkolehden toimittaja Tuuli Määtän Sund ei kuitenkaan onnistunut ottamaan vastuuta kiekollisesta puolustuksesta. Määtän mukaan hän esiintyi myös omassa puolustuspäässä virhealttiisti, mistä kertoi myös varsin heikko teholukema −18. Sund edusti TPS:ää kauden aikana myös Spengler Cupissa. Kolme kierrosta ennen SM-liigan runkosarjan päättymistä seura tiedotti hänen siirtyvän loppukevääksi Sharksin NHL-organisaatioon loukkaantumisten varalle. Jo ennen siirron toteutumista NHL-kausi kuitenkin keskeytyi koronaviruspandemian vuoksi, eikä Sund siirtynyt missään vaiheessa Pohjois-Amerikkaan.

Syyskuussa 2020 Sund siirtyi loppukauden 2020–2021 kattavalla sopimuksella KHL:n latvialaisjoukkue Dinamo Riikaan. Hän pelasi siellä 32 ottelua tehden kymmenen syöttöpistettä, kunnes joukkueen jäätyä pudotuspelien ulkopuolelle, helmikuussa 2021 Sundin sopimus Dinamon kanssa purettiin kaksi kierrosta ennen runkosarjan päättymistä. Jo samana päivänä hänen vahvistettiin siirtyvän loppukauden kattavalla sopimuksella Sveitsin National Leaguen HC Davosiin.

Kaudeksi 2021–2022 Sund siirtyi vuoden mittaisella sopimuksella Ruotsin SHL-liigan Rögle BK:hon. Hän voitti siellä Mestarien liigan mestaruuden. Sundin kausi päättyi kuitenkin viidennessä puolivälieräottelussa tulleeseen olkapäävammaan. Maaliskuussa 2022 hän teki Röglen kanssa vuoden mittaisen jatkosopimuksen. Kaudella 2022–2023 Sund teki pudotuspelien ensimmäisen kierroksen kolmannessa ottelussa 14. maaliskuuta 2023 vieraissa Leksands IF:ää vastaan joukkueen 2–4-voittoon päättyneen ottelun voittomaalin, joka ratkaisi Röglelle puolivälieräpaikan.

NHL:n siirtotakarajalla maaliskuussa 2023 kolmen NHL-seuran välisessä pelaajakaupassa San Jose Sharks kauppasi Sundin pelaajaoikeudet ja vuoden 2024 viidennen kierroksen varausvuoron Montreal Canadiensiin, joka otti 50 prosenttia Pittsburgh Penguinsiin siirtyneen Nick Boninon 2,05 miljoonan dollarin kausipalkasta omaan palkkakattoonsa. Vastineena Boninosta Sharksiin siirtyivät puolustaja Arvid Henrikson, seitsemännen kierroksen varausvuoro samalle vuodelle sekä ehdollinen viidennen kierroksen varausvuoro vuodelle 2024.

Kesäkuussa 2023 Sundin tiedotettiin siirtyvän vuoden mittaisella sopimuksella Helsingin IFK:hon.

### Maajoukkueura

Sund edusti Suomea MM-kilpailuissa vuonna 2021, jolloin hän voitti hopeaa. Sund teki turnauksen molemmat maalinsa alkulohkon ottelussa Italiaa vastaan, kun Suomi voitti ottelun lukemin 3–0 ja hänen avausmaalinsa jäi joukkueen voittomaaliksi. Sund valittiin Suomen ottelun parhaaksi pelaajaksi. Hän putosi viimeisten joukossa vuoden 2019 MM-kisajoukkueesta. Yhteensä Sund on pelannut 33 A-maaottelua tehopistein 3+4=7. Hän teki A-maajoukkuedebyyttinsä Nordic Cupissa 11. huhtikuuta 2019 Aalborgissa Tanskaa vastaan. Sund merkittiin Suomen kakkospuolustajapariin Miika Koiviston viereen. Hän keräsi ottelussa myös yhden kahden minuutin jäähyn kiinnipitämisestä. Ensimmäisen A-maajoukkuemaalinsa Sund teki Channel One Cupissa 17. joulukuuta 2020 Moskovan TsSKA Arenassa Tšekkiä vastaan.

Pelityyli
---------

NHL-seura San Jose Sharksin toimitusjohtaja Doug Wilson luonnehti Sundista hänen tulokassopimuksensa julkistamisen yhteydessä toukokuussa 2019:

> »Tony on isokokoinen, hyvin luisteleva puolustaja, joka käyttää vahvaa mailaansa syöttölinjojen katkomiseen ja hyökkäysten päättämiseen. Hänellä on loistava pelisilmä, joka teki hänestä yhden parhaista syöttäjistä ja pelintekijöistä, joita olemme nähneet tallä kaudella.» 
> 
>

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2011–2012 | IFK Lepplax | III-divisioona | 3 | 0 | 0 | 0 | 0 | – | – | – | – | – |
| 2012–2013 | IFK Lepplax | III-divisioona | 2 | 2 | 0 | 2 | 0 | – | – | – | – | – |
|  | IFK Lepplax | II-divisioona | 6 | 0 | 1 | 1 | 2 | – | – | – | – | – |
|  | IFK Lepplax Team | III-divisioona | 2 | 2 | 2 | 4 | 2 | – | – | – | – | – |
| 2013–2014 | Muik Hockey | II-divisioona | 31 | 3 | 23 | 26 | 16 | 7 | 2 | 3 | 5 | 10 |
|  | Muik Hockey | Suomi-sarja Q | – | – | – | – | – | 4 | 0 | 1 | 1 | 0 |
| 2014–2015 | Muik Hockey | II-divisioona | 23 | 1 | 16 | 17 | 12 | 4 | 0 | 0 | 0 | 2 |
| 2015–2016 | Sport | A-SM | 41 | 3 | 9 | 12 | 18 | – | – | – | – | – |
| 2016–2017 | Sport | A-SM | 23 | 2 | 10 | 12 | 10 | – | – | – | – | – |
|  | Sport | SM-liiga | 6 | 0 | 0 | 0 | 2 | – | – | – | – | – |
|  | Hermes | Mestis | 4 | 0 | 1 | 1 | 4 | – | – | – | – | – |
| 2017–2018 | Sport | SM-liiga | 47 | 2 | 7 | 9 | 26 | – | – | – | – | – |
|  | SaPKo | Mestis | 2 | 1 | 0 | 1 | 4 | – | – | – | – | – |
| 2018–2019 | Sport | SM-liiga | 60 | 8 | 27 | 35 | 30 | – | – | – | – | – |
| 2019–2020 | TPS | SM-liiga | 50 | 4 | 11 | 15 | 30 | – | – | – | – | – |
| 2020–2021 | Dinamo Riika | KHL | 34 | 0 | 11 | 11 | 22 | – | – | – | – | – | MM | 10 | 2 | 2 | 4 | 4 |
|  | HC Davos | NL | 5 | 0 | 1 | 1 | 8 | 3 | 0 | 0 | 0 | 2 |
| 2021–2022 | Rögle BK | SHL | 45 | 6 | 10 | 16 | 20 | 5 | 0 | 1 | 1 | 0 |
| 2022–2023 | Rögle BK | SHL | 43 | 1 | 8 | 9 | 16 | 9 | 1 | 1 | 2 | 6 |
| 2023–2024 | HIFK | SM-liiga | 40 | 2 | 16 | 18 | 20 | 1 | 0 | 0 | 0 | 2 |
| 5 kautta | yhteensä | SM-liiga | 203 | 16 | 61 | 77 | 108 | 1 | 0 | 0 | 0 | 2 |
| 2 kautta | yhteensä | SHL | 88 | 7 | 18 | 25 | 36 | 14 | 1 | 2 | 3 | 6 |
| 1 kausi | yhteensä | KHL | 34 | 0 | 11 | 11 | 22 | – | – | – | – | – |
| 1 kausi | yhteensä | NL | 5 | 0 | 1 | 1 | 8 | 3 | 0 | 0 | 0 | 2 |

Lähteet
-------

* Tony Sund The Internet Hockey Databasessa (englanniksi)
* Tony Sund Eurohockey-sivustolla (englanniksi)
* Tony Sund *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Tony Sund *Elite Prospects*. Everysport Media Group AB.  (englanniksi)
2. ↑  A-nuori Tony Sund toistaiseksi Hermekseen *vaasansport.fi*.  31.1.2017. Hockey-Team Vaasan Sport Oy. Viitattu 1.3.2017.
3. ↑  Ottelutilastot *liiga.fi*.  28.2.2017. Jääkiekon SM-liiga Oy. Viitattu 1.3.2017.
4. ↑  Joonas Komulainen ja Sport jatkosopimukseen *vaasansport.fi*.  13.3.2017. Hockey-Team Vaasan Sport Oy. Viitattu 1.3.2017.
5. ↑  Otteluseuranta *liiga.fi*.  23.9.2017. Jääkiekon SM-liiga Oy. Viitattu 24.9.2017.
6. ↑  Sportille kolme jatkosopimusta - Vauhkonen jatkaa Vaasassa *Jatkoaika.com*.  31.1.2018. Jatkoaika r.y. Viitattu 1.2.2018.
7. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 26.3.2019. (englanniksi)
8. ↑  Elite Prospects - Sport *eliteprospects.com*. Everysport Media Group AB. Viitattu 7.3.2023. (englanniksi)
9. ↑  Seppänen, Antti: Tony Sund on Liigan joulukuun pelaaja *liiga.fi*.  2.1.2019. Jääkiekon SM-liiga Oy. Viitattu 3.1.2019.
10. ↑  Seppä, Lassi: TPS saa riveihinsä uuden puolustajan sekä hyökkääjän − "Topilla on hyvät hyökkäyspään taidot ja hän on osoittanut pystyvänsä tekemään tulosta Liigassa" *Jatkoaika.com*.  12.4.2019. Jatkoaika r.y. Viitattu 12.4.2019.
11. 1 2  Sharks Sign Defenseman Tony Sund *nhl.com/sharks*.  10.5.2019. SAN JOSE, CA:  San Jose Sharks. Viitattu 10.5.2019. (englanniksi)
12. ↑  Varjonen, Terhi: Tony Sund teki NHL-sopimuksen *yle.fi*.  10.5.2019. Yleisradio Oy. Viitattu 7.3.2023.
13. ↑  Tony Sund liittyy TPS-miehistöön *hc.tps.fi*.  31.7.2019. HC TPS Turku Oy.  Arkistoitu 31.7.2019. Viitattu 31.7.2019.
14. ↑  Sharks Reduce Training Camp Roster by 23 Players *nhl.com/sharks*.  24.9.2019. SAN JOSE, CA:  San Jose Sharks. Viitattu 7.3.2023. (englanniksi)
15. ↑  Määttä, Tuuli: Pelaaja-arviot 2019−20: Lauri Pajuniemi nousi TPS:n kirkkaimmaksi tähdeksi *Jatkoaika.com*.  24.3.2020. Jatkoaika r.y. Viitattu 12.4.2020.
16. ↑  Tony Sund siirtyy San Josen organisaatioon *hc.tps.fi*.  10.3.2020. HC TPS Turku Oy.  Arkistoitu 12.4.2020. Viitattu 12.4.2020.
17. ↑  Jalonen, Pekka: Hyvästi SM-liiga – suomalaispuolustaja lähti KHL:ään *iltalehti.fi*.  21.9.2020. Alma Media Suomi Oy. Viitattu 7.3.2023.
18. ↑  Koski, Matti: Tony Sund siirtyy KHL:n hännänhuipusta Sveitsiin *Jatkoaika.com*.  25.2.2021. Jatkoaika r.y. Viitattu 7.3.2023.
19. ↑  Seppä, Lassi: MM-kisojen hopealeijona Tony Sund jatkaa uraansa Röglessä *Jatkoaika.com*.  19.6.2021. Jatkoaika r.y. Viitattu 20.6.2021.
20. ↑  Ahlnäs, Mats: Tony Sund tvingas stå vid sidan under Lejonens supervår – Yle Sporten träffade axelskadade backen i hockeytokiga Ängelholm: "Frustrerande veckor" *svenska.yle.fi*.  29.4.2022. Yleisradio Oy. Viitattu 22.12.2022. (ruotsiksi)
21. ↑  Tallskog, Mika: Tony Sundille jatkosopimus Röglen kanssa *Jatkoaika.com*.  23.3.2022. Jatkoaika r.y. Viitattu 23.3.2022.
22. ↑  Tony Sund *old.shl.se*. SHL AB. Viitattu 30.7.2023. (ruotsiksi)
23. ↑  Uusitalo, Timo: Joonas Rask pelasti CHL-finalistin kesälomilta – Myös Tony Sundille voittomaali SHL:n "säälipleijareissa" *yle.fi*.  14.3.2023. Yleisradio Oy. Viitattu 8.8.2023.
24. ↑  Acquisition of a 2024 5th-round pick and Tony Sund from the Sharks *nhl.com/canadiens*.  3.3.2023. MONTREAL:  Montreal Canadiens. Viitattu 7.3.2023. (englanniksi)
25. ↑  Nikulin, Antti: Iäkäs Penguins hankki viime hetkellä Nick Boninon, 34, ja Dmitri Kulikovin, 32 *Jatkoaika.com*.  3.3.2023. Jatkoaika r.y. Viitattu 7.3.2023.
26. ↑  HIFK:lle pelaajasopimuksia: Jori Lehterä Stadiin kahden vuoden diilillä *hifk.fi*.  5.6.2023. Oy HIFK Hockey AB. Viitattu 5.6.2023.
27. ↑  GAME SUMMARY (pdf) *stats.iihf.com*.  27.5.2021. IIHF. Viitattu 7.6.2021. (englanniksi)
28. ↑  BEST PLAYER OF THE GAME SELECTED BY THE TEAM (pdf) *iihf.com*.  6.6.2021. IIHF. Viitattu 7.6.2021. (englanniksi)
29. ↑  Knuuttila, Mikko: Leijonien MM-kisajoukkue julki – mukaan kolme Kärppien pelaajaa *is.fi*.  5.5.2019. Sanoma Media Finland Oy. Viitattu 6.5.2019.
30. ↑  Tilanne 11.2.2024
31. ↑  DEN - FIN (Line Up) *stats.swehockey.se*.  11.4.2019. Svenska Ishockeyförbundet. Viitattu 21.9.2020. (englanniksi)
32. ↑  DEN - FIN (0-1) *stats.swehockey.se*.  11.4.2019. Svenska Ishockeyförbundet. Viitattu 21.9.2020. (englanniksi)
33. ↑  Arkko, Simo: Leijonat kaatoi Tshekin vauhdikkaassa avauspelissä – kolme pelaajaa teki avausmaalinsa maajoukkueessa *yle.fi*.  17.12.2020. Yleisradio Oy. Viitattu 21.12.2020.

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen